Ser ikollna l-opportunità għada biex nerġgħu nindirizzaw il-COVID-19. Nafu li huwa importanti li jsir aktar progress fil-livell tal-koordinazzjoni u l-kooperazzjoni bejn l-Istati Membri. F'dawn l-aħħar jiem ħadna deċiżjonijiet importanti, iżda mhux biżżejjed. Jeħtieġ li nkomplu niżviluppaw aktar kooperazzjoni u aktar koordinazzjoni fil-livell Ewropew biex nillimitaw l-imxija tal-virus. Ser ikollna l-opportunità, illum ukoll waranofsinhar, li nindirizzaw ir-relazzjoni futura mar-Renju Unit. Irridu ftehim, iżda rridu wkoll nipproteġu l-kundizzjonijiet ekwi. Hija kwistjoni ta' ġustizzja, hija kwistjoni ta' impjiegi, hija wkoll il-kwistjoni tal-integrità tas-suq uniku. Aħna lesti nkomplu ninnegozjaw mar-Renju Unit. Dawn negozjati diffiċli, ilkoll nafuh dan. U ser ikollna l-opportunità li jkollna skambju ta' fehmiet mal-mexxejja Ewropej kollha. U llum, ser ikollna wkoll l-opportunità li jkollna dibattitu ta' orjentazzjoni dwar it-tibdil fil-klima. Jeħtieġ li nieħdu deċiżjoni sa tmiem ta' din is-sena dwar l-għanijiet tagħna sal-2030. U ser tkun l-okkażjoni biex nidentifikaw liema huma l-elementi importanti biex ikun possibbli li jintlaħaq ftehim f'Diċembru. It-tibdil fil-klima huwa suġġett importanti ħafna. Dan huwa wkoll, flimkien mal-Patt Ekoloġiku Ewropew, l-istrateġija tagħna għat-tkabbir għall-futur tal-Ewropa u għall-futur tad-dinja, dan huwa kruċjali. U verament irridu naqdu rwol b'saħħtu ħafna sabiex nindirizzaw din l-isfida importanti. Ara l-paġna tal-laqgħa